El diàleg de configuració de
Seleccionant Arranjament Configura el ... s'obre un diàleg amb diverses pàgines, seleccionades amb les icones al diàleg de l'esquerra, les quals us permeten canviar molts aspectes del funcionament de .

Interfície
Configuració de la interfície.
Moviment del cursor després de pressionar Retorn: 	Seleccioneu si prement la tecla es desplaçarà el cursor Avall, Amunt, a la Dreta, a l'Esquerra, Avall, primera columna o Cap segons determini l'opció de configuració a la casella de selecció d'aquesta llista desplegable.
Funció mostrada a la barra d'estat: 	Aquesta llista desplegable s'utilitza per a escollir el càlcul realitzat per la funció Resum a la Barra d'estat.
Unitat: 	Seleccioneu la unitat per defecte que s'utilitzarà als vostres fulls.
Pas de sagnat: 	Estableix la quantitat de sagnat que hi haurà a la cel·la quan escolliu les accions Augmenta el sagnat o Disminueix el sagnat des de la barra d'eines. Per omissió aquestes accions no estan habilitades a la barra d'eines.
Captura totes les tecles de navegació mentre s'edita 	Captura totes les tecles de navegació, , les tecles de fletxa, Re pàg/Av Pàg, tabulador i tabulador enrere, mentre s'edita una cel·la amb l'editor incrustat. Aquest editor és el que apareix directament a la cel·la. Si es capturen, aquestes tecles s'utilitzen per a navegar en l'editor. Altrament, s'utilitzen per a la navegació de cel·les.
La secció Colors permet escollir el color de la graella al full. Si no voleu que aparegui cap graella, desmarqueu la casella Mostra la graella en el diàleg Format Full Propietats del full.
Aquesta secció també permet seleccionar el color de les línies utilitzades per a indicar les vores de pàgina impresa quan es marca la casella Vores de la pàgina en el menú Visualitza.
Seleccioneu A mida al color actual perquè aparegui el diàleg estàndard del Selecció de color.
Graella 	Feu clic aquí per a canviar el color de la graella, , el color de les vores de cada cel·la.
Vora de la pàgina 	Quan està marcat l'element del menú Visualitza Mostra les vores de pàgina, se us mostraran les vores de pàgina. Feu clic aquí per a escollir un altre color per a les vores en comptes del vermell per omissió.

Obre/Desa
Obre/Desa la configuració.
Nombre d'entrades a mostrar a la llista de fitxers recents: 	Controla el màxim nombre de noms de fitxer a mostrar quan seleccioneu Fitxer Obre recent.
Desa automàticament cada: 	Aquí podeu seleccionar el temps entre desaments automàtics, o inhabilitar aquesta característica completament si escolliu No desar automàticament (arrossegueu el botó lliscant totalment al costat esquerre).
Crea un fitxer de còpia de seguretat: 	Marqueu aquest quadre si voleu crear fitxers de còpia de seguretat. Per omissió està marcada.

Connectors
Configuració dels connectors.
Marqueu un connector a la llista per a activar-lo. Per a mostrar el diàleg Quant a, feu clic al botó d'informació a la part dreta de l'element de la llista.

Ortografia
Configuració de la verificació ortogràfica.
Aquesta pàgina permet configurar el comportament del revisor ortogràfic de .
Per a obtenir més informació, consulteu la documentació del corrector ortogràfic.

Autor
Configuració de l'autor.
Trieu un perfil d'autor per al vostre document.
Podeu afegir un perfil nou o suprimir el perfil actual utilitzant els botons a la dreta de la llista desplegable perfils.